open-index/open-wikipedia-markdown huggingface dataset:
Nou Mestalla

O **Nou Mestalla** é un estadio de fútbol en construción no barrio de Benicalap, na cidade de Valencia, que substituirá cando estea acabado ao actual estadio de Mestalla, onde xoga o Valencia Club de Fútbol.

## Introdución 
O 1 de agosto de 2007, comezaron as obras no terreo situado na Avinguda de les Corts Valencianes de Valencia, no distrito de Benicalap, para a construción do novo estadio do Valencia CF. O proxecto do novo coliseo valencianista foi presentado en sociedade o 10 de novembro de 2006, no Museo Príncipe Felipe (Cidade das Artes e as Ciencias).

A maqueta do futuro estadio foi destapada á vez polo presidente da Generalitat Valenciana, Francisco Camps, e a alcaldesa da cidade, Rita Barberá, ante a mirada do entón presidente do Valencia, Juan Bautista Soler. A construción do estadio foi e é motivo de numerosas protestas e accións xudiciais, emprendidas polos veciños da zona e polos lexítimos propietarios dos terreos. Existen, tamén, investigacións abertas no Parlamento Europeo. Ata a data, a empresa privada Valencia SAD non perfeccionou a permuta, construíndose o estadio nun terreo municipal, espazo que estaba reservado para a creación de equipamentos e instalacións públicas, segundo despréndese o Plan Director de Instalacións Deportivas 2000, aprobado pola alcaldesa de Valencia, Rita Barberá.

## O estadio 
Na fachada do novo estadio represéntanse os barrios de Valencia e o río Turia. Terá unha capacidade para 77.000 espectadores e poderá albergar competicións de atletismo. Será un campo de 5 estrelas segundo a UEFA. Terá 3.500 prazas de garaxe baixo o estadio, diferentes zonas vip's e un auditorio para asembleas e reunións.

As obras para a construción do novo estadio, están paradas desde hai un ano e medio pola crise e a mala xestión.

## Orzamento 
O orzamento total inicial das obras é de 344 millóns de euros. O estadio custará 220 millóns e a zona anexa con zona comercial, oficinas, e o museo, está orzada en 124 millóns.

## Localización 
Atópase no barrio de Benicalap, situado na enlazada da Avinguda de les Corts Valencianes e o Carrer de la Safor, á beira da glorieta da Dama Ibérica e as Torres da Pista de Ademuz.

## Construción 
A UTE formada por FCC e Grupo Bertolín, comezou as obras do futuro Mestalla o 1 de agosto de 2007. Unhas obras que, en principio, estaba previsto que se alargasen ata agosto de 2010. Unha vez terminado, empezarán as obras de demolición do actual Mestalla.

Durante a construción, o día 26 de maio de 2008 morreron 4 traballadores durante labores de montaxe do estruturado metálico para encofrar, polo esborralle da estrutura de suxeición do muro pantalla dunha das 10 torres principais, precipitándose 12 metros ao baleiro tres operarios que estaban instalando a estrutura, e un cuarto, que se atopaba no piso baixo da torre supervisando a operación e ao que lle caeron todas as estadas encima sen poder reaccionar a tempo.

Durante a tempada 2008/2009, o club atravesa unha grave crise económica, paralizándose así as obras.

## Notas 
## Véxase tamén 
### Ligazóns externas 
* Só terá teito a tribuna (Superdeporte) 
* O novo estadio do Valencia C.F. 
* Características do Campo
La playa de los galgos

***La playa de los galgos*** é unha película de cine española dirixida por Mario Camus, do 2002.

## Argumento 
Martín é un panadeiro vasco que busca ao seu irmán que traballa para ETA e desaparecido durante dez anos. Coñecerá a Berta, coa que comezará unha relación amorosa de fin agre.
Aupa Etxebeste!

***Aupa Etxebeste!*** é un filme dirixido por Asier Altuna e Telmo Esnal, en éuscaro, do 2005.

## Argumento 
O mesmo día que os Etxebeste saen de vacacións, quedan sen diñeiro. Pasarán as vacacións agochados na casa para manter as aparencias ante os veciños, xa que se acercan as eleccións e Patricio é candidato á alcaldía. Os Etxebeste aproveitan a súa estancia na casa para botarse en cara mentiras e miserias.

## Elenco 
* Ramón Agirre: Patrizio
* Elena Irureta: María Luisa
* Paco Sagarzazu: Luciano
* Iban Garate: Iñaki
* Iñake Irastorza Axun
* Patxi González: Exenarro
* José Mari Agirretxe: Julián
* Felipe Barandiaran: Juan
* Ane Sánchez: Maite
* Guillermo Toledo: ladrón
* Luís Tosar: ladrón

## Palmarés cinematográfico 
* Premio da Xuventude no Festival de Cine de San Sebastián.
* Gañador no Festival Internacional de Cine de Siena (Italia).
* Tamén tivo candidaturas no Festival de Cine de São Paulo, así como nos Premio Goya.
V-chip

**V-chip** é un termo xenérico que se usa nos Estados Unidos e o Canadá para se referir a unha tecnoloxía que se utiliza nos televisores para bloquear programas de televisión segundo a súa cualificación por idades.

## Desenvolvemento 
Nos Estados Unidos o seu uso está regulado pola Comisión Federal de Comunicacións e é obrigatorio en todos os receptores de televisión a partir das 13 polgadas de pantalla fabricados despois do ano 2000. A tecnoloxía V-chip usa o intervalo de borrado vertical do sinal de televisión, o sistema recibe un código especial no sinal de emisión que indica a cualificación do programa segundo un sistema numérico sinxelo segundo a violencia, sexo e linguaxe. Os sinais do programa codifícanse segundo a súa cualificación por idades na liña 21 do intervalo de borrado vertical usando o protocolo XDS para que o detecto o V-chip do televisor. Se a cualificación do programa está fóra do nivel configurado como aceptable nese aparello queda automaticamente bloqueada a súa recepción. O V-chip non bloquea as emisións que non teñen cualificación por idades como son os casos dos informativos ou emisións deportivas. O V-chip ten unha contrasinal numérica de catro díxitos para evitar que os nenos maiores muden a configuración.

No Canadá non é obritario que os televisores inclúan a tecnoloxía de V-chip pero si é obrigatorio que as canles cualifiquen por idades determinado tipo de programas, utilizando sistemas diferentes para as canles en inglés e francés, desenvolvéndose en 1997 o sistema das canles en inglés mentres as canles en francés utilizan o sistema de cualificación de filmes Régie du cinéma.

## Notas 
## Véxase tamén 
### Ligazóns externas 
V.chip.org
Hispania Nova Citerior Antoniniana

thumb|300px|División de Hispania en provincias e conventus.
**Hispania Nova Citerior Antoniniana** é o nome dunha suposta provincia romana creada polo emperador Caracalla e que ocuparía o territorio que posteriormente converteríase na provincia de Gallaecia na reforma de Diocleciano incluíndo nela os conventos Lucense, Bracarense e Asturicense. 

## Historia 
A existencia desta provincia foi proposta a partir do descubrimento de dúas inscricións atopadas en León a mediados do século XIX, cuxa interpretación suxire a existencia da mesma e cuxa duración foi reducíndose conforme foron aparecendo máis probas epigráficas desde o postulado inicial de que existiu durante todo o século III ata considerar que este nome é en realidade unha denominación alternativa da provincia Citerior Tarraconense. 

Recentemente, o descubrimento doutra inscrición en Italia reavivou o debate sobre esta provincia, pero esta vez chamándoa Provincia Hispania Superior e cun ámbito territorial máis reducido, agrupando os conventos lucense e bracarense mais excluíndo ao conventus asturicense, que anteriormente considerábase incluído nela como o estivo posteriormente a Gallaecia de Diocleciano.  

Hai dúbidas sobre o momento final da provincia pois mentres Ozcáriz Gil opina que tivo que ser contra o 235 con Maximino o Tracio outros, cren que esta provincia volveu ser parte da Citerio até o goberno de Diocleciano (284-305), quen levou a cabo unha gran reorganización do Imperio, co criterio de multiplicar as provincias e agrupalas baixo a dependencia de unidades máis amplas chamadas diocese. son as seguintes:

Nesta primeira, Hübner e Diego Santos len "*post divissionem"* mentres que Alföndy le "*post divisam"*.

## Notas 
## Véxase tamén 
### Bibliografía 
* 
* 
* 
* 
* 
*
Giuseppe Tomasi di Lampedusa

dereita

**Giuseppe Tomasi di Lampedusa**, nado en Palermo o 23 de decembro de 1896 e finado en Roma o 23 de xullo de 1957, foi un nobre e escritor italiano.

## Traxectoria 
Príncipe de Lampedusa e Duque de Palma dei Montechiaro, foi autor dunha única novela, *O gatopardo* (*Il gattopardo*), editada de forma póstuma en 1958, ambientada na Unificación italiana, e levada ao cinema en 1963 por Luchino Visconti.

## Véxase tamén 
### Bibliografía 
* 

### Ligazóns externas 
* Tomasi di Lampedusa
Eva Cantarella

**Eva Cantarella**, nada en Roma en 1936, é unha clasicista italiana coñecida polas súas análises de dereito antigo en comparanza cos marcos legais actuais, a través dunha perspectiva tanto legal como social.

## Véxase tamén 
### Ligazóns externas 
* *Bisexuality in the Ancient World*, de Eva Cantarella, *The New York Reviews of Books*.
José Alberto Mato Pet

**José Alberto Mato Pet**, nado en Ponteceso o 23 de novembro&nbsp;de 1943 e finado en Carballo o 2 de xullo de 2009, foi un futbolista galego. Xogaba de porteiro.

## Traxectoria 
Comezou a xogar ao fútbol no Galera, e máis tarde pasou ao equipo xuvenil do Orzán, no que xogaba de extremo. Un día, ante a ausencia do gardameta titular, colocouse el de porteiro, e dende entón ocupou esa posición.

En 1962 fichou polo Fabril, onde militou durante as seguintes tempadas, case sempre como suplente de Giráldez. O 16 de abril de 1967 debutou co Deportivo da Coruña na Primeira División, nun partido contra o FC Barcelona en Riazor, no que acabou lesionado e substituído no descanso. Formou parte do primeiro equipo tamén durante a tempada 1967/68, pero non chegou a disputar ningún partido oficial.

En setembro de 1968 saíu cedido ao Racing de Ferrol, da Segunda División. No equipo verde tampouco contou con protagonismo, sendo o porteiro titular Zumalabe. Xogou só un encontro oficial, unha derrota por 3-2 ante o Betis en Sevilla. En febreiro de 1969 foi operado do estómago e non volveu xogar durante meses. 

No verán de 1969 rematou o seu contrato co Deportivo e asinou co Compostela, da Terceira División, co que xogou ata novembro. Máis tarde xogou no Ponteceso e nos veteranos do Bergantiños. Tras abandonar o fútbol rexentou unha zapataría en Carballo.

## Notas
Touza

O termo **Touza** (provén dun probábel *, posibelmente da raíz indoeuropea  'inchar, crecer') pode referirse a:

***Cerquiño**, especie de carballo, máis pequeno có carballo común e de folla aveludada;
***Carballeira**, poboamento de calquera tipo de carballos, especialmente cerquiños, cerqueiral;
***Bouza**, terreo cerrado, con vexetación de árbores ou mato alto, touceira;
***Cardume**, banco ou grupo grande de peixes da mesma especie que se moven xuntos.

Como topónimo, é un orónimo que indica un terreo pechado con árbores ou matos, ou ben un grupo de penas ou rochas na praia. Pode referirse a:

;En Galiza
***A Touza**, parroquia do concello de Taboadela;
****San Xurxo da Touza**, lugar de dita parroquia;
***A Touza**, lugar da parroquia de Oleiros, no concello de Carballedo;
***A Touza**, lugar da parroquia de Vilaquinte, no concello de Carballedo;
***A Touza**, lugar da parroquia de Santa Tegra de Abeleda, no concello de Castro Caldelas;
***A Touza**, lugar da parroquia de Camporramiro, no concello de Chantada;
***A Touza**, lugar da parroquia de Pedrafita, no concello de Chantada;
***A Touza**, lugar da parroquia de Esgos, no concello de Esgos;
***A Touza**, lugar da parroquia de Armeses, no concello de Maside;
***A Touza**, lugar da parroquia de Camos, no concello de Nigrán;
***A Touza**, lugar da parroquia de Panxón, no concello de Nigrán;
***A Touza**, lugar da parroquia de Pombeiro, no concello de Pantón;
***A Touza**, lugar da parroquia de Eiras, no concello de San Amaro;
***A Touza**, lugar da parroquia de Navío, no concello de San Amaro;
***A Touza**, lugar da parroquia de Castrelo, no concello de San Xoán de Río;
***A Touza**, lugar da parroquia de Piñeiró, no concello do Saviñao;
***A Touza**, lugar da parroquia de Sobrecedo, no concello de Taboada;
***A Touza**, lugar da parroquia de San Cibrao, no concello de Viana do Bolo;
***A Touza**, lugar da parroquia de Cabreiros, no concello de Xermade;
***A Touza da Vella**, lugar da parroquia de Xinzo, no concello de Ponteareas;
***A Touza Vella**, lugar da parroquia de Cabreiros, no concello de Xermade.

## Notas
## Véxase tamén
### Outros artigos
Fornjót

**Fornjót** (do nórdico antigo *Fornjótr*) é un xigante da mitoloxía nórdica. É un lendario rei de Finlandia e pai de Kári (unha personificación do vento), de Logi (unha personificación do lume) e de Hlér Ægir (o gobernante do mar). O significado do nome é incerto, posiblemente veña de *forn* 'vello' e *jótr* 'Jutlander', xigante, en finés 'jätti', en nórdico 'jotunn'; ou tamén podería vir de *for* 'cedo' e *njótr* 'destrutor'. Seguindo as xenealoxías lendarias, Fornjót é o primeiro antepasado paternal directo coñecido de Guillerme I de Inglaterra, así como tamén é antepasado dalgunhas familias nobres europeas modernas.

## Fornjót nos textos 
Fornjót é mencionado dúas veces en antigos versos: na estrofa 29 de *Ynglingatal*, onde o "fillo de Fornjót" parece facer referencia ao lume e nunha cita en *Skáldskaparmál* de Snorri Sturluson.

É listado como un xigante nun dos *thulur*, sendo Ægir, o fillo de Fornjót identificado como un xigante en varias fontes.

Na saga *Orkneyinga* e en *Hversu Noregr byggdist*, ambos encontrados en *Flateyjarbók*, Fornjót aparece como un antigo gobernador de Finlandia e Kvenland e é pai de tres fillos chamados Ægir ou Hlér, Logi 'lume', e Kári. O *Hversu* relata ademais que Hlér gobernaba sobre os mares, Logi sobre o fogo, e Kári sobre o vento.
Hazas de Cesto

**Hazas de Cesto** é un concello e localidade da comunidade autónoma de Cantabria, España, na Comarca de Trasmiera. Limita polo norte co municipio de Meruelo e Escalante, polo leste con Bárcena de Cicero e Voto, polo sur con Solórzano e polo oeste con Ribamontán al Monte.

O municipio está atravesado polo río Campiazo, a autovía A-8, a estrada nacional N-634 e a liña de FEVE Santander-Bilbao.

## Localidades 
* Beranga (Capital).
* Hazas de Cesto.
* PravesPraves.

## Historia 
As primeiras noticias documentadas sobre **Hazas de Cesto** atópanse no *Cartulario de Santa María del Puerto* (Santoña) e datan de 1213. O *Becerro de las Behetrías*, de 1351, sitúana baixo a dependencia da casa de Solórzano.

Posteriormente, no Catastro do Maqués de Ensenada, realizado en 1753, indícase que é de reguengo.

## Núcleo de poboación 
Hazas de Cesto é tamén unha localidade do municipio. No 2008 tiña unha poboación de 429 habitantes (INE). Está situado a unha altitude de 65 metros sobre o nivel do mar, e a 2 quilómetros da capital municipal, Beranga. Nesta localidade naceu Juan Ignacio Solana de la Escallada (1920–1987), relixioso.

## Patrimonio 
Deste municipio destaca o Edificio de “Los Corros”, en Beranga, ben inventariado.

## Demografía 
As cifras do Instituto Cántabro de Estadística asignan a Hazas de Cesto unha poboación de 1.347 habitantes no 2008, aumentando con respecto ao ano anterior.

Fonte: INE

## Administración 
As seguintes táboas mostran os resultados das eleccións municipais celebradas no 2003 e 2007.

* Alcalde electo: José María Ruiz Gómez (PRC).
|

* Alcalde electo: José María Ruiz Gómez (PRC).
|}

## Véxase tamén 
### Bibliografía
* Mazarrasa Mowinckel, Karen: *Catálogo monumental de los ayuntamientos de Hazas de Cesto y Solórzano*. Centro de Estudios Montañeses. Santander. 1999.
* Vierna, Fernando de: "Respuestas Generales de Hazas de Cesto al Catastro del Marqués de la Ensenada", en "Altamira" nº 65. Centro de Estudios Montañeses. Santander. 2005.
Norman George

**Norman George**, nado o 2 de xullo de 1946 en Atiu, é un político das Illas Cook.

## Traxectoria 
George traballou como oficial de policía, primeiro na Policía das Illas Cook e logo na Policía de Nova Zelandia, antes de traballar como avogado en Rarotonga. En 1983 resultou elixido como demócrata para o Parlamento das Illas Cook por vez primeira.

De 1984 a 1989 George foi ministro nos gabinetes de Tom Davis e Pupuke Robati, levando as carteiras de Asuntos Exteriores, Tradicións, Relacións co Parlamento, Banco de Desenvolvemento das Illas Cook, Policía e Fiscal Xeral

En 1992 George resultou expulsado do seu partido por unha disputa sobre os gastos., fundou entón o Partido da Alianza, que conseguiu dous asentos nas eleccións de 1994, e cinco anos despois refundado como Partido da Nova Alianza, logrou catro escanos, pasando a ser George viceprimeiro ministro., George tivo varias carteiras no goberno de coalición de Robert Woonton antes de cesar en 2002. Unha serie de escándalos sobre conflitos de intereses,, a venda unha residencia ao promotor neozelandés Mark Lyon, e un axunto xudicial sobre incompatibilidades fixeron declinar a popularidade de George. Cando o Partido Demócrta non o seleccionou como candidato para as eleccións xerais de 2004 deixou o partido e fundou o Tumu Enua, que non tivo éxito obter o escano., pese á súa derrota foi nomeado presidente do Parlamento, xa que segundo as leis das Cook, o presidente non ten por que ser deputado. Nas eleccións parciais de 2006 obtivo escano como independente apoiado polo Partido das Illas Cook, reelixido nas eleccións xerais de 2006 e 2010.

## Notas 
## Ligazóns externas 
* Perfil no Parlamento das Illas Cook
A Farrapiña, Coucieiro, Muxía

**A Farrapiña** é un lugar da parroquia do Coucieiro no concello coruñés de Muxía na comarca de Fisterra. Tiña 5 habitantes no ano 2009 segundo datos do Instituto Nacional de Estadística, dos cales 3 eran homes e 2 eran mulleres.

## Lugares e parroquias
### Lugares de Coucieiro
### Parroquias de Muxía
Xeografía de Paquistán

miniatura|Mapa do Paquistán
**Paquistán** posúe unha superficie de 804.000&nbsp;km² e fronteiras comúns con Irán (900&nbsp;km), ao suroeste, Afganistán (2.400&nbsp;km), ao oeste e ao norte, a China (520&nbsp;km), ao nordeste, e a India (2 900&nbsp;km), ao leste. Ao sur, ten o Mar Arábigo ao longo de 1.050&nbsp;km de costa.

O relevo está formado por altos picos no norte (como o monte K2 que, co. 8.611 m, é o segundo punto culminante do planeta), montañas áridas a oeste, un planalto inhóspito no suroeste, o deserto do Cholistán no sueste e planicies aluviais ocupadas pola actividade agrícola no restante do país.

É naquelas planicies (cerca dun terzo do territorio) que se encontra a maior parte da poboación do Paquistán.

O río Indo, que nace no Tíbet, corre por 2.500&nbsp;km o país, no sentido norte-sur, e escoa no Mar Arábico, formando un gran delta.

[miniatura|esquerda|250px|O pico [K2, con 8 611 m., é o segundo punto culminante do mundo.]]

O Paquistán está suxeito a terremotos, como demostrou o evento de 8 de outubro de 2005, ben como a inundación e a ciclóns tropicais. O país encóntrase dacabalo de dúas placas tectónicas, a da Asia Meridional e a eurasiática.

Os principais ríos do Paquistán son o Indo (2.900&nbsp;km, no total), o Sutlej (1.550&nbsp;km), o Chenab (1.200&nbsp;km), o Ravi (900&nbsp;km) e o Jhelum (800&nbsp;km).

Os principais picos son o K2 (8.611 m), o Nanga Parbat (8.125 m), o Gasherbrum (8.068 m), o Broad Peak (8.047 m) e o Gasherbrum II (8.035 m).

## Principais cidades 
Karachi (13 millóns de habitantes), Lahore (6 millóns), Faisalabad (2,5 millóns), Rawalpindi (2 millóns), Multan (1,4 millóns), Hiderabade (1,4 millóns), Peshawar (1 millón), Quetta (600.000), Islamabad (570.000).
Santa Mariña, Coucieiro, Muxía

**Santa Mariña** é un lugar da parroquia do Coucieiro no concello coruñés de Muxía na comarca de Fisterra. Segundo o Instituto Nacional de Estadística en 2009 tiña quince habitantes (nove homes e seis mulleres).
## Toponimia
O topónimo **Santa Mariña** é un haxiotopónimo referido a Mariña de Augas Santas e débese á presenza no lugar dunha capela baixo dita advocación, trasladada tempo despois á contorna da aldea.

## Notas
## Lugares e parroquias 
### Lugares de Coucieiro 
### Parroquias de Muxía
Dave Matthews Band

**Dave Matthews Band** (tamén coñecida como **DMB**) é unha banda estadounidense formada en Charlottesville, Virginia en 1991. Os seus membros fundadores foron o vocalista e guitarrista Dave Matthews, o baixista Stefan Lessard, o batería e corista Carter Beauford e o saxofonista LeRoi Moore. Moore morreu en agosto do 2008 polas feridas sufridas nun accidente de *quad*, e foi substituído por Jeff Coffin, de Béla Fleck and the Flecktones. Boyd Tinsley incorporouse á banda como violinista pouco despois da súa creación. Rashawn Ross e Tim Reynolds tamén forman parte da banda como membros de xira. Con músicos con raíces en distintos xéneros como jazz, música clásica, soul, rock, bluegrass e hip hop, a banda creou un son ecléctico que leva gañados unha gran variedade de seguidores. No ano 2010 Dave Matthews Band levaba vendidos ao redor dos 40 millóns de discos en todo o mundo.

A banda é coñecida polas súas xira anuais que fai en verán polos Estados Unidos e Europa, onde realizan longas improvisacións sobre os seus temas, acompañados dun elaborado espectáculo de vídeo e luces. Esta parte do espectáculo converteuse nun selo da banda dende que o director de vídeo Fenton Williams comezara a traballar con Dave Matthews Band aprincipios dos anos 90. Despois de vinte anos consecutivos de xiras a banda anunciou que descansaría no verán de 2011. O seu álbum máis recente, *Big Whiskey and the GrooGrux King*, estreouse no número 1 da lista *Billboard 200*, sendo o seu quinto número 1 consecutivo, sendo a segunda banda en conseguilo despois de Metallica.

## Discografía 
* *Under the Table and Dreaming* (1994)
* *Crash* (1996)
* *Before These Crowded Streets* (1998)
* *Everyday* (2001)
* *Busted Stuff* (2002)
* *Stand Up* (2005)
* *Big Whiskey and the GrooGrux King* (2009)
* *Away from the World* (2012)
* *Come Tomorrow* (2018)
* *Walk Around the Moon* (2023)

## Véxase tamén 
### Ligazóns externas 
* Páxina oficial da banda
The Damned

**The Damned** é unha banda inglesa de punk gótico formada en Londres en 1976 polo vocalista principal Dave Vanian, o guitarrista Brian James, o baixista (despois guitarrista) Captain Sensible e o batería Rat Scabies.  Foi o primeiro de punk británico en publicar un sinxelo, "New Rose" (1976), lanzar un álbum de estudio, *Damned Damned Damned* (1977), e realizar unha xira polos Estados Unidos. O grupo converteríase nun dos precursores do xénero gótico.

A banda incorporou numerosos estilos á súa música e imaxe, incluíndo garage rock, rock psicodélico, cabaré e o rock teatral de Screaming Lord Sutch e Alex Harvey. O estilo do seu principal vocalista, Dave Vanian, foi descrito como semellante ao crooner. The Damned disolveuse e reformouse varias veces, sendo Vanian o seu único membro constante. Porén, as formacións sempre incluíron ao guitarrista Captain Sensible e/ou ao batería Rat Scabies, que son membros fundadores.

## Discografía 
## Notas 
## Véxase tamén 
### Ligazóns externas 
* Páxina oficial da banda
A Grixa, Vilastose, Muxía

**A Grixa** é un lugar da parroquia do Vilastose no concello coruñés de Muxía na comarca de Fisterra. Segundo o Instituto Nacional de Estadística en 2009 tiña 28 habitantes (catorce homes e catorce mulleres).
## Toponimia
O topónimo **A Grixa** débese á presenza no lugar da igrexa de San Cibrán de Vilastose.

## Lugares e parroquias 
### Lugares de Vilastose 
### Parroquias de Muxía
Dropkick Murphys

**Dropkick Murphys** é unha banda estadounidense de celtic punk/hardcore punk formada en Quincy, Massachusetts no ano 1996. Comezaron a tocar xuntos no soto dunha barbería mesturando folk-rock tradicional irlandés con punk rock, coñecido como celtic punk. As súas influencias inclúen a Stiff Little Fingers, The Pogues, The Clash, Thin Lizzy, The Dubliners e Swingin' Utters.

A banda fíxose un nome grazas ás súas extensas xiras por todo o mundo e os seus concertos no Día de San Patricio, que se celebran nos arredores de Boston e son lendarios. O grupo é tamén coñecido polo seu patrocinio aos equipos Boston Red Sox e Boston Bruins.

En 2017, participaron non Resurrection Fest.

## Discografía 
## Notas 
## Véxase tamén 
### Ligazóns externas 
* Páxina oficial da banda
Julián Cuenca

**Julián Cuenca Sánchez**, nado en Madrid o 14 de novembro de 1923 e finado o 3 de febreiro de 1969, foi un futbolista español. Xogaba de centrocampista.

## Traxectoria 
Desenvolveu toda a súa carreira entre o Atlético de Madrid e o Deportivo da Coruña, destacando especialmente neste último, co que xogou 154 partidos entre 1950 e 1957.

O 29 de maio de 1955 recibiu unha homenaxe no estadio de Riazor cun partido amigábel entre o Deportivo e o Vasco da Gama brasileiro. O xogador do Real Madrid Alfredo Di Stéfano, así como os célticos Pablo Olmedo e Carlos Torres participaron naquela homenaxe xogando coa camisola do Deportivo da Coruña.

Faleceu a consecuencia dun cancro.

## Notas 
## Véxase tamén 
### Ligazóns externas 
* Datos do xogador en bdfutbol.com
Stéphane Peterhansel

**Stéphane Peterhansel**, nado en Échenoz-la-Méline (Alto Saona) o 6 de agosto de 1965, é un piloto de rallys de Francia. Obtivo a vitoria no Rally Dakar conducindo unha Yamaha en 1991, 1992, 1993, 1995, 1997, e 1998; e volveu gañar en 2004, 2005 e 2007 conducindo un Mitsubishi Pajero, convertíndoo nun dos pilotos con máis éxito na historia da carreira. Competiu na Carreira de Campións en 2005 e 2006 e foi tamén campión por dúas veces do Campionato Mundial de Enduro.

## Palmarés 
## Notas
La Baronia de Rialb

**La Baronia de Rialb** é un concello catalán localizado na da provincia de Lleida. Pertence á comarca da Noguera.

## Ligazóns externas 
* Páxina web do Concello de La Baronia de Rialb
Manuel Gutiérrez Aragón

**Manuel Gutiérrez Aragón**, nado en Torrelavega o 2 de xaneiro de 1942 é un director de cinema e guionista español, que gañou coa súa primeira novela, *La vida antes de marzo*, o Premio Herralde de Novela en 2009.

## Filmografía 
* (DG) Director e guionista
* (G) Soamente guionista

## Véxase tamén 
### Ligazóns externas 
* Páxina oficial
Arxeriz, Fión, O Saviñao

**Arxeriz** é un lugar da parroquia de Fión no concello do Saviñao, na comarca de Terra de Lemos. Segundo o IGE a súa poboación no ano 2009 era de 19 persoas (11 homes e 8 mulleres), o que supón unha diminución respecto do ano 1999 cando tiña 24 habitantes.

Neste lugar está o pazo de Arxeriz, creado pola Fundación Xosé Soto de Fión.

## Lugares e parroquias
### Lugares de Fión
### Parroquias do Saviñao
## Véxase tamén
### Ligazóns externas
*www.ecomuseodearxeriz.org
David Bravo

**David Bravo Bueno**, nado o 20 de febreiro de 1978 en Sevilla, é un avogado andaluz especializado en dereito informático e especialmente en propiedade intelectual. Coñecido pola súa participación en debates ou faladoiros para defender o dereito a compartir cultura e coñecemento, divulgando en que consiste o dereito á copia privada ou o termo copyleft, grazas a Internet e as redes de pares (P2P) entre outras ferramentas.

En marzo de 2005 publica unha misiva dirixida ao presidente do Goberno de España, José Luis Rodríguez Zapatero, en relación á Lei sobre propiedade intelectual, a favor de compartir o coñecemento e de non restrinxir aínda máis, na súa opinión, os dereitos de autor.

En xuño do mesmo ano presentou *Copia este libro*, publicado baixo Creative Commons que, como el mesmo escribiu, trata de...

Tamén actuou como avogado colaborando coas protestas de maio de 2011 en España.

## Notas 
## Véxase tamén 
### Ligazóns externas 
* Páxina web oficial 
* Blog de David Bravo
Río Genil

260px|miniatura|O río Genil preto do seu nacemento.
O **río Genil** é un río do sur da Península Ibérica que discorre por Andalucía. É o segundo río máis longo da comunidade logo do río Guadalquivir, do que é afluente.

## Xeografía 
O río Genil nace na provincia de Granada da unión do río Real e do Guarnón e desemboca no termo municipal de Palma del Río (Córdoba), pola marxe esquerda no Guadalquivir.

Máis concretamente, o río Genil ten a súa orixe na lagoa da Mosca, sita baixo a cara norte do Mulhacén, e alí onde nace coñéceselle co nome de río Valdecasillas. Este, á súa vez, recibe pola esquerda ao río Valdeinfierno, no lugar coñecido como Majada del Palo, e a partir desta confluencia pasa a chamarse río Real. Ao recibir este máis adiante ao río Guarnón, que descende desde o Corral del Veleta, é cando devandito río pasa xa a denominarse Genil e converterase no afluente máis importante do Guadalquivir.

Por todo iso, pode afirmarse non só que as augas do Genil proveñen dos cumes dos dous picos máis elevados de Serra Nevada, a saber, o Mulhacén (3.482 m.) e o Catavento (3.396 m.), separados entre eles por varios quilómetros, senón tamén que este gran río procede da unión dunha serie de pequenos ríos de montaña que, no seu conxunto e con diversos apelativos locais, conforman a súa cabeceira.

Os seus afluentes máis importantes por caudal e extensión son o río Cubillas con cabeceira nos mananciais de Deifontes, e o río Cacín, con cabeceira na Serra da Almijara. Outros afluentes do Genil son os ríos Beiro, Monachil, Aguas Blancas, Darro, Dílar e río Cabra.

O río Genil pasa polas cidades de Granada, Loja, Puente Genil e Écija, desembocando no Guadalquivir en Palma del Río. Contén dous grandes encoros, o de Iznájar e o de Cordobilla, ademais doutros menores na cabeceira da súa conca.

## Conca 
A conca hidrográfica do Genil, dependente da conca hidrográfica do Guadalquivir, abarca 8.278 km², sendo case tan grande como a Comunidade de Madrid, e unha lonxitude de máis de 300 km, comprendendo parte das provincias de Granada, Xaén, Málaga, Sevilla e Córdoba.

## Etimoloxía 
Etimoloxicamente, o seu nome deriva do termo latino *Singilis*, como unha cidade homónima, presenta o 'ili' claramente turdetano-sud-ibérico (Ilíberis, Ilurco, Ilipula) aínda que en posición final (como tagili-tíjola).

Os árabes o transcribieron como *Sinyil*, *Sannil* e *Sinnil*, este último nome (*Sen*=Mil, *Nil*=Nilo) poetizado en alusión aos numerosos afluentes que recibe de Serra Nevada e que, na súa confluencia coa Vega de Granada, nada tiña que envexar ao río Nilo. Posteriormente chamouse *Guad al-Xenil* para derivar á súa forma traducida actual, río Genil.
Río Noguera Pallaresa

A **Noguera Pallaresa** é un río de España, do nordés da Península Ibérica, que nace nos Pireneos e é afluente do río Segre, á súa vez afluente do río Ebro. O seu curso transcorre integramente pola provincia de Lleida, en Cataluña.

## Xeografía 
O río Noguera Pallaresa nace en Pla de Beret, no val de Arán, a poucos metros do nacemento do río Garona. A diferenza do seu río irmán, que se dirixe cara ao océano Atlántico, a Noguera Pallaresa diríxese cara á o sur, e atravesa Pallars, primeiro Pallars Sobirà, e tras atravesar o desfiladeiro de Collegats, o Pallars Jussà. Neste punto úneselle o río Flamisell tras pasar La Pobla de Segur. A Noguera Pallaresa é historicamente o eixo de comunicación principal e ao redor do cal articúlase a vida destas comarcas. Desemboca na beira dereita do Segre poucos quilómetros tras abandonar as comarcas que lle dan nome, polo desfiladeiro de Terradets, que atravesa a serra do Montsec, xusto antes de chegar ao pantano de Camarasa, na comarca de Noguera. Ten 154 quilómetros de lonxitude.
Subdivisións de Azerbaidján

[miniatura|400x400px|Mapa das Divisións administrativas de Azerbaidján, en verde [República de Artsakh|Artsakh.]]

**Azerbaidján** subdivídese en:
*59 distritos (*rayonlar*; sing.: *rayon*), 
*11 cidades (*şəhərlər*; sing.: *şəhər*), 
*1 república autónoma (*muxtar respublika*), que contén:
**7 distritos
**1 cidade

## Lista das subdivisións 
A continuación aparecen os raións e as cidades por orde alfabética, as unidades administrativas da República Autónoma de Nakhchivan están listadas abaixo. No mapa, en verde resáltanse os distritos que están total ou parcialmente na auto-proclamada Artsakh. Entre paréntese aparece o nome en azerí.
# Absheron (Abşeron) (inclúe un enclave en Bakú)
# Aghjabadi (Ağcabədi)
# Agdam (Ağdam)
# Agdash (Ağdaş)
# Agstafa (Ağstafa)
# Agsu (Ağsu)
# Shirvan cidade (Şirvan; até 24 de abril, 2008, Əli Bayramlı)
# Astara
# Bakú (Bakı)
# Balakan (Balakən)
# Barda (Bərdə)
# Beylagan (Beyləqan)
# Bilasuvar (Biləsuvar)
# Jabrayil (Cəbrayıl)
# Jalilabad (Cəlilabad)
# Dashkasan (Daşkəsən)
# Shabran (Dəvəçi)
# Fizuli (Füzuli)
# Gadabay (Gədəbəy) (fronteira cun enclave de Armenia)
# Ganja (Gəncə)
# Goranboy
# Goychay (Göyçay)
# Hajigabul (Hacıqabul)
# Imishli (İmişli)
# Ismailli (İsmayıllı)
# Kalbajar (Kəlbəcər) (de facto parcialmente en Artsakh)
# Kurdamir (Kürdəmir)
# Lachin (Laçın)
# Lankaran (Lənkəran)
# Lankaran cidade (Lənkəran)
# Lerik
# Masally (Masallı)
# Mingəçevir (cidade) (Mingəçevir)
# Naftalan (cidade)
# Neftchala (Neftçala)
# Oghuz (Oğuz)
# Qabala (Qəbələ)
# Qakh (Qax)
# Qazakh (Qazax) (inclúe dous enclaves en Armenia)
# Gobustan
# Quba
# Qubadli (Qubadlı)
# Qusar
# Saatly (Saatlı)
# Sabirabad
# Shaki (Şəki)
# Shaki cidade (Şəki)
# Salyan
# Shamakhi (Şamaxı)
# Shamkir (Şəmkir)
# Samukh (Samux)
# Siazan (Siyəzən)
# Sumqayit cidade (Sumqayıt)
# Shusha (Şuşa) (de facto parte da Artsakh)
# Shusha cidade (Şuşa) (de facto parte da Artsakh)
# Tartar (Tərtər) (de facto parcialmente na Artsakh)
# Tovuz (contén un enclave de Armenia)
# Ujar (Ucar)
# Khachmaz (Xaçmaz)
# Khankendi cidade (Xankəndi) (de facto capital da Artsakh nomeada Stepanakert)
# Goygol ex Khanlar (Xanlar)
# Khizi (Xızı)
# Khojali (Xocalı) (de facto parte da Artsakh)
# Khojavend (Xocavənd) (de facto parte da Artsakh)
# Yardymli (Yardımlı)
# Yevlakh (Yevlax)
# Yevlakh cidade (Yevlax)
# Zangilan (Zəngilan)
# Zaqatala
# Zardab (Zərdab)

### Nakhchivan República Autónoma 
Os sete rayons e a cidade (şəhər) de Nakhchivan;
# Babek (Babək)
# Julfa (Culfa)
# Kangarli (Kəngərli)
# Naquicheván (Naxçıvan Şəhər)
# Ordubad
# Sadarak (Sədərək) (inclúe dous enclaves en Armenia)
# Shakhbuz (Şahbuz)
# Sharur (Şərur)
Río Noguera Ribagorzana

260px|miniatura|O río Noguera Ribagorzana no encoro de Cavallers
O **Noguera Ribagorzana** (en catalán: *Noguera Ribagorçana*) é un río de España, do nordés da Península Ibérica, que nace nos Pireneos e é afluente do río Segre, á súa vez afluente do río Ebro. O seu curso transcorre polas provincias de Lleida e Huesca.

Nace no val de Barravés, no Val de Arán, e desemboca no Segre no municipio de Corbins (Lleida). Hai no seu percorrido tres encoros: Escales, Canelles e Santa Anna, que producen enerxía hidroeléctrica e dan auga aos canles de Pinyana e ao de Cataluña e Aragón.

Durante a maior parte do seu percorrido fai de fronteira entre as comunidades de Cataluña e Aragón.

## Véxase tamén
Río Guadalope

O **Guadalope** é un río de España, o segundo afluente máis longo da marxe dereita do río Ebro tras o Jalón, tendo unha lonxitude de 160&nbsp;km e unha conca hidrográfica de 3.890&nbsp;km² aproximadamente.

Ten na súa canle os encoros de Santolea, Calanda e Civan en Caspe; así como a Estanca de Alcañiz e o encoro de Berge no seu afluente o Guadalopillo. Os seus afluentes son pola marxe dereita o río Bergantes, o Fortanete, o Bordón e o Mezquín e pola esquerda o río Aliaga e o Guadalopillo.

Nace na serra de Gúdar, preto das poboacións de Villarroya de los Pinares e Miravete de la Sierra (Teruel). Ao final do seu percorrido achega un caudal ao río Ebro de 58 hm³/ano aproximadamente.
Rexión Central, Malawi

A **Rexión Central** de Malawi tiña unha poboación de 5.491.034 (2008), sobre unha área de 35,592&nbsp;km². A súa capital é a cidade de Lilongwe, capital nacional. A rexión ten un bordo no Lago Malawi e fronteiras con Zambia e Mozambique.

Dos 29 distritos de Malawi, 9 encóntranse na Rexión Central.
HC Dynamo Moscova

O **HK Dynamo** (en ruso **ХК Динамо** e en inglés **HK Dynamo**) é un equipo de hóckey sobre xeo do Óblast de Moscova, Rusia. Actualmente compite na Kontinental Hockey League.

## Historia 
O club foi creado o 30 de abril do 2010 logo de que Aleksandr Medvedev, presidente da Kontinental Hockey League (KHL) anunciara a fusión entre o HC Dynamo Moscova, sumido en dificultades financeiras, e o HC MVD, finalista esa tempada da Gagarin Cup. O equipo debutou na KHL na tempada seguinte. O seu adestrador é Oļegs Znaroks que estivo ao mando do HC MVD.

## Palmarés 
* **2 KHL Copa Gagarin:** 2012, 2013

## Véxase tamén 
### Outros artigos 
* HC MVD
* HK Dinamo Moscova

### Ligazóns externas 
* Sitio oficial do OHK Dinamo
Rexión Norte, Malawi

A **Rexión Setentrional** de Malawi tiña unha poboación de 1.698.502 habitantes no 2008, sobre unha área de 26.931&nbsp;km². A capital rexional é Mzuzu. A rexión limita con Zambia polo oeste, Tanzania polo, o Lago Malawi polo leste, e ao sur a Rexión Central de Malawi.

Dos 27 distritos de Malawi, 6 localízanse nesta rexión.
HC Dinamo Minsk

O **Dinamo Minsk** (en ruso **Дина́мо Минск** e en belaruso **Дынама Мінск**, **Dynama Minsk**) é un equipo de hóckey sobre xeo da cidade de Minsk (Belarús) que compite na Tarasov Division da Kontinental Hockey League.

## Historia 
O club foi fundado na base do existente *Torpedo Minsk* en 1976, que competía na Extraliga Belarusa. O Dinamo estivo vencellado ao nome de *Tivali Minsk* dende 1993 ata o 2001, ano no que cesaron as súas actividades. O equipo foi refundado no 2003 baixo o impulso da Federación Belarusa e ingresou na Extraliga Belarusa..

O 26 de marzo de 2008 a KHL confirmou ao club belaruso na Bobrov Division.

O 29 de xullo do 2008, o adestrador Paul Gardner dimitiu por cuestións persoais en agosto. Gardner dixo que a directiva do club non estaba preparada para o seu estilo de xogo norteamericano . O posto de Gardner foi ocupado por Jim Hughes.

O club reubicouse no Minsk-Arena en decembro do 2009.

No 2009 proclamouse campión da Spengler Cup ao vencer ao HC Davos por 1 a 3 o 31 de decembro do 2009.

## Palmarés 
* **1 Extraliga Belarusa:** 2007
* **2 Copa de Belarús:** 2005, 2006
* **1 Spengler Cup:**2009

## Notas 
## Véxase tamén 
### Ligazóns externas 
* Sitio oficial do Dinamo Minsk
Rexión Sur, Malawi

A **Rexión do Sur** de Malawi tiña unha poboación de 5.876.784 habitantes no 2008, sobre unha área de 31.753&nbsp;km². A capital rexional é Blantyre.
Avtomobilist Ekaterimburgo

O **Avtomobilist Ekaterinbourg** (en ruso **Автомобилист Екатеринбург**) é un equipo de hóckey sobre xeo da cidade de Ekaterinburgo, Óblast de Sverdlovsk (Rusia). Foi fundado no 2006 e actualmente, e dende o 2009 compite na División Kharlamov da Kontinental Hockey League (KHL).

## Historia 
O club foi fundado no 2006, substituíndo ao Dynamo-Energiya Ekaterinburg. No 2008 finalizou na segunda posición da Vyschaïa Hokkeïnaïa Liga, a segunda categoría do hóckey sobre xeo ruso. A pesar de ter sido elixido anteriormente para disputar a KHL, foi suspendido en xullo por falla de garantías financeiras. O seu substituto, o Khimik Voskressensk, gañador da Vyschaïa Liga pasou a disputar a KHL no seu lugar na tempada 2008-09. Un ano despois pasou a formar parte da KHL.

## Véxase tamén 
### Ligazóns externas 
Web oficial do Avtomobilist Ekaterinburg
Henry Taube

**Henry Taube**, nado o 30 de novembro de 1915 en Neudorf, Saskatchewan (Canadá) e finado o 16 de novembro de 2005 en Palo Alto, California (USA), foi un químico nado canadense e nacionalizado estadounidense. O seu traballo investigando os mecanismos das reaccións de transferencias de electróns, especialmente entre metais, ou transferencias de electróns na esfera interior, foron recompensados co Premio Nobel de Química en 1983.

## Traxectoría 
Taube asistiu a clases na escola de educación secundaria Luther College, de Regina, Saskatchewan. Recibiu o título de bacharelato e a gradación da Universidade de Saskatchaven en 1935 e 1937 respectivamente. En 1940 obtivo o doutoramento pola Universidade de Berkeley, California. Obtivo a cidadanía estadounidense. Desde 1961 deu clases de química nas universidades de Cornell e Chicago. Desde 1978 exerceu como director do departamento de química da Universidade Stanford en Palo Alto, California, cargo que abandonou en 1986, con 70 anos.

Faleceu na súa casa de Palo Alto, California o 16 de novembro de 2005, catorce días antes de celebrar o seu nonaxésimo aniversario (90 anos).

## Investigacións científicas 
Os estudos que lle valeron o Premio Nobel trataban das reaccións nas que algunhas moléculas obteñen electróns doutras, coñecidas como redox, unha contracción de redución e oxidación. As reaccións redox danse na natureza na fotosíntese vexetal e na respiración animal, e en procesos industriais como a combustión. O seu traballo trataba especificamente dos compostos nos que un átomo de metal está rodeado de varios átomos doutras moléculas coñecidas como ligandos. Foi un dos primeiros químicos en usar isótopos para determinar mecanismos de reacción e en probar os mecanismos da química inorgánica. Expandiu en gran medida a química coñecida do rutenio e o osmio.

### Ligazóns externas 
* Páxina do Instituto Nobel, Premio Nobel de Química 1983 
* Autobiografía na páxina do Instituto Nobel 1983 
* Henry Taube en Biografías y vidas
* Perfil de Henry Taube en NNDB

## Notas 
* Obituario do *New York Times* 
* P. C. Ford, E. I. Solomon, *Angewandte Chemie International Edition*, **2006**, *45*, 692–693. DOI: 10.1002/anie.200504564
* C. Creutz, P. C. Ford, T. J. Meyer "Henry Taube: Inorganic Chemist Extraordinaire" Inorganic Chemistry, 2006, volumen 45, pp 7059 – 7068. DOI: 10.1021/ic060669s
Arena Metallurg

O **Arena Metallurg** (en ruso **Арена-Металлург**) é un pavillón deportivo da localidade de Magnitogorsk, Oblast de Tcheliabinsk (Rusia). Foi construído no 2006 e ten capacidade para 7500 espectadores. Neste pavillón disputa os seus partidos como local dende o 2007 o Metallurg Magnitogorsk, que compite na Kontinental Hockey League de hóckey sobre xeo, tamén xoga como local o seu filial, o Stalnye Lisy, que compite na Minor Hockey League (MHL) dende o 2009. Substituíu o Pazo de deportes de xeo Romazan a finais do 2006. Abriuse o 12 de xaneiro do 2007.

## Véxase tamén
### Ligazóns externas
* Sitio oficial
Mañariz, Vilacaíz, O Saviñao

**Mañariz** é un lugar da parroquia de Vilacaíz no concello do Saviñao, na comarca de Terra de Lemos. Segundo o IGE a súa poboación no ano 2009 era de 5 persoas (4 mulleres e 1 home), o mesmo número de habitantes que no ano 1999.

## Lugares e parroquias
### Lugares de Vilacaíz
### Parroquias do Saviñao
Xixiriz, A Broza, O Saviñao

**Xixiriz** é un lugar da parroquia da Broza no concello lucense do Saviñao, na comarca de Terra de Lemos. Segundo o IGE, en 2022 tiña 33 habitantes (16 homes e 17 mulleres).

## Lugares e parroquias
### Lugares da Broza
### Parroquias do Saviñao
## Notas 
## Véxase tamén 
### Outros artigos 
* Lugares do Saviñao
Ian McEwan

**Ian McEwan** ('i:ən mə'kju:ən), nado en Aldershot (Hampshire) o 21 de xuño de 1948, é un novelista inglés.

## Traxectoria
Estudou na Universidade de Sussex e na Universidade de East Anglia, onde tivo como profesor a Malcom Bradbury. A primeira das súas obras que saíu á luz foi a colección de relatos *First Love, Last Rites* (1975). En 1997 publicou *Enduring Love*, arredor dunha persoa que sofre a síndrome de Clerambault. En 1998 recibiu o Booker Prize por *Amsterdam*, o que causou certa controversia.

En marzo e abril de 2004, uns meses despois de que o goberno británico o invitase a cear con Laura Bush, Primeira Dama dos Estados Unidos, o Departamento de Seguridade Nacional dese país impediulle a entrada ao mesmo por non ter o visado apropiado para traballar (McEwan estaba preparando unha serie de conferencias remuneradas). Foille permitida a entrada varios días despois, logo de facerse público na prensa británica, por mor da mala publicidade que estaba a causar.

## Obra
### Novelas
**The Cement Garden* (1978).
**The Comfort of Strangers* (1981).
**The Child in Time* (1987).
**The Innocent* (1990).
**Black Dogs* (1992).
**Enduring Love* (1997).
**Amsterdam* (1998).
**Atonement* (2001).
**Saturday* (2005).
**On Chesil Beach* (2007).
**Solar* (2010).

### Relatos
**First Love, Last Rites* (1975, Premio Somerset Maugham).
**In Between the Sheets* (1978).

### Ficción infantil
**Rose Blanche* (1985).
**The Daydreamer* (1994).

## Véxase tamén
### Ligazóns externas
*Web oficial Ian McEwan .
Mike Scully

**Mike Scully**, nado o 2 de outubro de 1956 en Springfield (Massachusetts), é un guionista e produtor de televisión estadounidense

## Traxectoria 
Scully medrou en West Springfield, despois de deixar os estudos realizou diversos traballos e en 1982 marchou a vivir aos Ánxeles, onde traballou como guionista para Yakov Smirnoff, realizando el mesmo espectáculos humorísticos como afeccionados en clubs. Traballou como guionista de varias comedias de situación como*The Royal Family*, *Out of This World*, *Top of the Heap* ou *What a Country!*. En 1993 comezou a traballar como guionista para *The Simpsons*, chegando a ser produtor executivo e show runner da serie de animación da Fox,de 1997 a 2001. Scully segue a traballar na serie e foi un dos guionistas de *The Simpsons Movie* (2007). Tamén foi un dos creadores de *The Pitts* (2003) e *Complete Savages* (2004-2005).
Skautafélag Akureyrar

O **Skautafelag Akureyrar** é un equipo de hóckey sobre xeo da localidade de Akureyri, Islandia. Foi fundado en 1937 e compite na Islandsmot Meistaraflokks, competición que gañou en 14 ocasións.

## Palmarés
* **14 Ligas islandesas:** 1992, 1993, 1994, 1995, 1996, 1997, 1998, 2001, 2002, 2003, 2004, 2005, 2008 e 2010

## Véxase tamén
### Ligazóns externas
* Sitio web oficial
Ísknattleiksfélagio Björninn

O **Ísknattleiksfélagio Björninn** é un equipo de hóckey sobre xeo da cidade de Reiquiavik, Islandia. Foi fundado en 1990 e compite na Islandsmot Meistaraflokks. Xoga os seus partidos como local no Egishöllin da capital islandesa.

## Véxase tamén
### Ligazóns externas
* Sitio oficial do club
Skautafélag Reykjavíkur

O **Skautafélag Reykjavíkur** (Club de Patinaxe de Reiquiavik en islandés) é un club deportivo de Reiquiavik, Islandia. Foi fundado o 7 de xaneiro de 1893, sendo o club deportivo máis antigo de Islandia, o seu equipo sénior de hóckey sobre xeo compite na Islandsmot Meistaraflokks. Os seus primeiros deportistas patinaban no Lago Tjörnin conxeado no centro da capital islandesa.

* **6 Ligas islandesas:** 1999, 2000, 2006, 2007, 2009 e 2023

## Véxase tamén
### Ligazóns externas
* Sitio web oficial do club
Río Jalón

O **Jalón** é un río de España, un dos principais afluentes do río Ebro. Ten unha lonxitude de 224&nbsp;km e drena unha ampla conca de 9.338&nbsp;km². O seu caudal en Calatayud é de 20,8 m³/s, pero é moi irregular ao ser un río de réxime pluvial mediterráneo.

## Características 
Nace nun dos mananciais ao pé de serra Ministra, a Fonte Vella, situada ao pé do cerro Monteagudillo, en Benamira, Medinaceli, (Soria) pola que discorre encaixado ata Arcos de Jalón, onde se amplía a favor dos materiais terciarios brandos da depresión de Monreal de Ariza, discorrendo xa en territorio aragonés. Neste sector recibe os ríos Nágima e Henar. Novamente encáixase no pregamento calcario de Alhama de Aragón e cruza con meandros encaixados no paleozoico de Bubierca, da rama castelá da cordilleira Ibérica. Neste tramo recibe os ríos Monegrillo, Piedra, Mesa e Manubles.

Na depresión tectónica de Calatayud amplía o seu val e elabora unha bonita escarpa na súa marxe esquerda. Recibe aquí os ríos Jiloca, Perejiles e Ribota. Volve crebar o paleozoico das serras de Algairén e da Virxe, con meandros ben marcados e encaixados. Xa na depresión do Ebro, recibe as augas do Aranda, Grío e Alpartir, dirixíndose cara a Torres de Berrellén (Zaragoza), onde desemboca no Ebro.